Smernica o postupe pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti

Obecné zastupiteľstvo  obce Matúškovo a starosta obce Matúškovo, na základe ustanovení § 2 ods. 1 písm. b), § 11 ods. 1 a § 26 ods. 3 zákona NR SR č. 9/2010 Z. z. o sťažnostiach (ďalej len „zákon o sťažnostiach“) a § 11 ods. 4 a § 13 ods. 5 zákona SNR č. 369/1990 Zb. o obecnom zriadení v znení neskorších predpisov, vydávajú Smernicu o postupe pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti.

Článok 1
Úvodné ustanovenia

6.	Smernica o postupe pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti (ďalej len „smernica“) upravuje postup orgánov obce matúškovo a zamestnancov obce Matúškovo pri prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti.
7.	Sťažnosť je podanie fyzickej osoby alebo právnickej osoby (ďalej len „sťažovateľ“), ktoré spĺňa náležitosti podľa § 3 a § 4 zákona o sťažnostiach.

Článok 2
Podávanie a prijímanie sťažností

8.	Sťažnosť možno podať písomne, ústne do záznamu, telefaxom alebo elektronickou poštou.
9.	Sťažnosti sa prijímajú každý pracovný deň v úradných hodinách na Obecnom úrade obce Matúškovo. Zamestnanec obce Matúškovo určený na prijímanie sťažností je povinný sťažnosť prijať, okrem situácie uvedenej v článku 2 ods. 6. tejto smernice.
10.	Sťažnosť musí obsahovať náležitosti podľa § 5 zákona o sťažnostiach. Zamestnanec obce Matúškovo sťažovateľa upozorní na náležitosti sťažnosti a v prípade potreby ho vyzve na doplnenie sťažnosti.
11.	O ústnej sťažnosti, ktorú nemožno vybaviť ihneď pri jej podaní, vyhotoví zamestnanec obce Matúškovo písomný záznam o ústnej sťažnosti (ďalej len „záznam“). 
12.	Záznam obsahuje meno, priezvisko, adresu trvalého pobytu alebo prechodného pobytu sťažovateľa fyzickej osoby, alebo názov, sídlo, IČO sťažovateľa právnickej osoby a meno a priezvisko osoby oprávnenej za právnickú osobu konať. Zo sťažnosti musí byť jednoznačné proti komu smeruje, na aké nedostatky poukazuje, čoho sa sťažovateľ domáha (ďalej len „predmet sťažnosti“). Záznam obsahuje deň a hodinu jeho vyhotovenia, názov obce Matúškovo. a adresu Obecného úradu obcematúškovo, meno a priezvisko zamestnanca, ktorí záznam vyhotovil, ako aj zamestnanca, alebo zamestnancov, ktorí boli prítomní pri ústnom podaní sťažnosti. Zamestnanec obce Matúškovo nie je povinný záznam vyhotoviť, ak s ním sťažovateľ pri ústnom podávaní sťažnosti nespolupracuje alebo ak sa domáha činnosti, ktorá je v rozpore s právnymi predpismi. Ak sťažovateľ odmietne vyhotovenie záznamu, zamestnanec obce Matúškovo takúto sťažnosť neprijme. Ak sťažovateľ odmietne záznam podpísať, záznam sa odloží s poznámkou o odmietnutí podpísania.
13.	Sťažnosť podaná telefaxom alebo elektronickou poštou sa považuje za písomnú iba vtedy, ak ju sťažovateľ do piatich pracovných dní od jej podania písomne potvrdí podpisom, inak sa sťažnosť odloží. Lehota na vybavenie takejto sťažnosti začína plynúť prvým pracovným dňom nasledujúcim po dni doručenia písomného potvrdenia. Ak písomné potvrdenie obsahuje iné údaje než sťažnosť podaná telefaxom alebo elektronickou poštou, sťažnosť podaná telefaxom alebo elektronickou poštou sa odloží. Sťažnosť podaná elektronickou poštou so zaručeným elektronickým podpisom sa považuje za písomnú sťažnosť.
14.	Ak si sťažovateľ zvolí zástupcu, ktorý v jeho mene podáva sťažnosť, súčasťou sťažnosti musí byť úradne osvedčené splnomocnenie (ďalej len „splnomocnenie“) zastupovať sťažovateľa pri podaní sťažnosti a pri úkonoch súvisiacich s vybavovaním sťažnosti.
15.	Sťažnosť adresovaná starostovi obce Matúškovo, obecnému zastupiteľstvu obce Matúškovo, poslancovi obecného zastupiteľstva obce Matúškovo, zamestnancovi obce Matúškovo, obcou Matúškovo zriadenej organizácii bez právnej subjektivity a riadne doručená obci Matúškovo je sťažnosťou podanou obci Matúškovo.
16.	Totožnosť sťažovateľa musí byť utajená, ak o to sťažovateľ požiada. Totožnosť sťažovateľa môže byť utajená, ak je to v záujme vybavenia sťažnosti. Pri prešetrovaní takejto sťažnosti sa používa jej odpis, alebo, ak je to možné, jej kópia, bez uvedenia údajov, ktoré by identifikovali sťažovateľa. Každý, komu je totožnosť sťažovateľa známa, je povinný o nej zachovať mlčanlivosť. Ak sťažovateľ požiadal o utajenie svojej totožnosti, ale predmet sťažnosti neumožňuje jej prešetrenie bez uvedenia niektorého z údajov o jeho osobe, sťažovateľ musí byť o tejto skutočnosti bezodkladne upovedomený. Súčasne musí byť poučený, že vo vybavovaní sťažnosti sa bude pokračovať len vtedy, ak v určenej lehote písomne udelí súhlas s uvedením potrebného údaja o svojej osobe. Sťažnosť, v ktorej sťažovateľ požiadal o utajenie svojej totožnosti, na ktorej vybavenie obec Matúškovo nie je príslušná, sa najneskôr do desiatich pracovných dní od jej doručenia vráti sťažovateľovi s uvedením dôvodu.

Článok 3
Príslušnosť na vybavenie sťažnosti

17.	Na vybavenie sťažnosti je príslušná obec Matúškovo, ak do jej pôsobnosti patrí činnosť o ktorej sa sťažovateľ domnieva, že ňou boli porušené jeho práva alebo právom chránené záujmy. 
18.	Na vybavenie sťažnosti podanej proti činnosti obce Matúškovo, činnosti orgánov obce Matúškovo, činnosti starostu obce Matúškovo a činnosti zamestnancov obce Matúškovo pri výkone štátnej správy je príslušný najbližší orgán štátnej správy, ktorému zákon zveril kontrolnú pôsobnosť podľa osobitného predpisu (§ 11 ods. 2 zákona o sťažnostiach). 
19.	Na vybavenie sťažnosti podanej proti činnosti obce Matúškovo, činnosti orgánov obce Matúškovo, činnosti starostu obce Matúškovo, činnosti poslanca obecného zastupiteľstva obce Matúškovo, činnosti zástupcu starostu obce  Matúškovo, činnosti hlavného kontrolóra obce Matúškovo, činnosti obcou Matúškovo zriadených organizácií bez právnej subjektivity a činnosti zamestnancov obce Matúškovo vo veciach samosprávnej činnosti obce Matúškovo je príslušná obec Matúškovo.

Článok 4
Prešetrovanie, vybavenie a evidencia sťažnosti

20.	Obec Matúškovo podanie označené ako sťažnosť vráti tomu, kto ho podal, bezodkladne po tom, čo zistí, že nie je sťažnosťou, najneskôr do 30 pracovných dní od jeho doručenia, s uvedením dôvodu. Obec Matúškovo takéto podanie nevráti, ak je ho príslušná vybaviť podľa iného právneho predpisu. 
21.	Podanie ktoré  je sťažnosťou podľa osobitného predpisu (§ 4 ods. 1 písm. c) zákona o sťažnostiach) postúpi obec Matúškovo, najneskôr do desiatich pracovných dní od doručenia, tomu, kto je na jeho vybavenie príslušný podľa osobitného predpisu a súčasne to oznámi tomu, kto ho podal. 
22.	Podanie, ktoré nie je sťažnosťou (§ 4 ods. 1 písm. d) zákona o sťažnostiach), z ktorého je zrejmé, že smeruje proti rozhodnutiu, ktoré nie je právoplatné, obec Matúškovo do piatich pracovných dní od jeho doručenia postúpi orgánu, ktorý napadnuté rozhodnutie vydal, a súčasne to oznámi tomu, kto ho podal. 
23.	Ak podanie obsahuje viacero častí, z ktorých 
a) 	niektoré nie sú sťažnosťou, obec Matúškovo vybaví ako sťažnosť iba tie časti podania, ktoré sú sťažnosťou podľa zákona o sťažnostiach; časti podania, ktoré nie sú sťažnosťou, obec Matúškovo sťažovateľovi nevráti a v oznámení výsledku prešetrenia sťažnosti uvedie dôvody ich neprešetrenia,
b) 	všetky sú sťažnosťami podľa zákona o sťažnostiach, avšak na vybavenie niektorých nie je obec Matúškovo príslušná, vybaví iba tie časti sťažnosti, na ktorých vybavenie je príslušná; ostatné časti sťažnosti postúpi orgánu verejnej správy príslušnému na ich vybavenie. 
24.	Prijatá sťažnosť, na ktorej vybavenie nie je obec Matúškovo príslušná, sa postúpi najneskôr do desiatich pracovných dní od jej doručenia orgánu verejnej správy príslušnému na jej vybavenie a zároveň o tom upovedomí sťažovateľa. Obec Matúškovo nepostúpi sťažnosť, na ktorej vybavenie obec .. nie je príslušná, v ktorej sťažovateľ požiadal o utajenie svojej totožnosti. Takúto sťažnosť najneskôr do desiatich pracovných dní od jej doručenia vráti obec Matúškovo sťažovateľovi s uvedením dôvodu.
25.	Obec Matúškovo sťažnosť odloží, ak
a) 	neobsahuje náležitosti podľa § 5 ods. 2 zákona o sťažnostiach,
b) 	je z nej zrejmé, že vo veci, ktorá je predmetom sťažnosti, koná súd, prokuratúra alebo iný orgán činný v trestnom konaní, 
c) 	zistí, že sťažnosť sa týka inej osoby, než ktorá ju podala a nie je priložené splnomocnenie podľa § 5 ods. 9 zákona o sťažnostiach,
d) 	od udalosti, ktorej sa predmet sťažnosti týka, uplynulo v deň jej doručenia viac než päť rokov,
e) 	ide o ďalšiu opakovanú sťažnosť podľa § 21 ods. 2 zákona o sťažnostiach, 
f) 	ide o sťažnosť proti vybaveniu sťažnosti podľa § 22 ods. 3 zákona o sťažnostiach, 
g) 	jej bola zaslaná na vedomie, 
h) 	sťažovateľ neposkytol spoluprácu podľa § 16 ods. 1 zákona o sťažnostiach, alebo ak spoluprácu neposkytol v lehote desať pracovných dní od doručenia písomnej výzvy sťažovateľovi,
i)	sťažovateľ ju pred jej vybavením písomne vezme späť,
j)	ak sťažovateľ písomne obci Matúškovo pred vybavením sťažnosti oznámi, že na jej vybavení netrvá.
26.	Ak sťažnosť nie je v súlade s § 5 ods. 3 zákona o sťažnostiach alebo ak chýbajú informácie potrebné na jej prešetrenie, obec Matúškovo písomne vyzve sťažovateľa, aby sťažnosť v lehote desať pracovných dní od doručenia písomnej výzvy sťažovateľovi doplnil, súčasne ho poučí, že inak sťažnosť odloží. Sťažovateľ môže v odôvodnených prípadoch, ak preukáže, že lehota na poskytnutie spolupráce nie je dostatočná, písomne požiadať o jej primerané predĺženie. Ak sťažovateľ preukáže, že z objektívnych dôvodov nemohol v čase, kedy ho obecMatúškovo vyzvala, spoluprácu poskytnúť, môže mu obec Matúškovo určiť novú lehotu na poskytnutie spolupráce. Bez poskytnutia potrebnej spolupráce obec Matúškovo vo vybavovaní sťažnosti pokračuje, iba ak je to možné. Výsledok prešetrenia takejto sťažnosti obec Matúškovo sťažovateľovi neoznámi.
27.	O odložení sťažnosti a dôvodoch jej odloženia podľa článku 4 ods. 6 písm. b) až f) tejto smernice obec Matúškovo sťažovateľa písomne upovedomí do desiatich pracovných dní od odloženia sťažnosti. 
28.	Po prijatí sťažnosti musí byť ten proti komu sťažnosť smeruje bezodkladne oboznámený s obsahom sťažnosti v takom rozsahu a čase, aby sa jej prešetrovanie nemohlo zmariť. Zároveň mu musí byť umožnené vyjadriť sa k sťažnosti, predkladať doklady, písomnosti, informácie a údaje potrebné na vybavovanie sťažnosti.
29.	Obec Matúškovo je pri vybavovaní sťažnosti oprávnená požiadať o súčinnosť príslušné orgány verejnej správy a iné osoby v súlade s § 17 zákona o sťažnostiach. Obec Matúškovo je povinná poskytnúť orgánu verejnej správy príslušnému na vybavenie sťažnosti súčinnosť v súlade s § 17 zákona o sťažnostiach.
30.	Na prešetrenie sťažnosti podanej proti činnosti obce Matúškovo, činnosti obcou Matúškovo zriadených organizácií bez právnej subjektivity a činnosti zamestnancov obce Matúškovo vo veciach samosprávnej činnosti obce .Matúškovo je príslušný starosta obce Matúškovo.
31.	Na prešetrenie sťažnosti podanej proti činnosti starostu obce Matúškovo, činnosti zástupcu starostu obce Matúškovo, činnosti poslanca obecného zastupiteľstva obce Matúškovo, činnosti hlavného kontrolóra obce Matúškovo, vo veciach samosprávnej činnosti obce Matúškovo je príslušné obecné zastupiteľstvo obce Matúškovo. O prijatí sťažnosti proti činnosti uvedených osôb informuje starosta obce Matúškovo obecné zastupiteľstvo obce Matúškovo.
32.	Starosta obce Matúškovo a obecné zastupiteľstvo obce Matúškovomôžu prideliť sťažnosť na prešetrovanie zamestnancovi obce.Matúškovo 
33.	Sťažnosť nesmie byť pridelená na prešetrovanie a vybavenie tomu, proti komu smeruje, ani zamestnancovi v jeho riadiacej pôsobnosti.
34.	Z prešetrovania a vybavenia sťažnosti je vylúčený
a) 	zamestnanec obce Matúškovo, ak sa zúčastnil na činnosti, ktorá je predmetom sťažnosti, 
b)	ten, o koho nepredpojatosti možno mať pochybnosti vzhľadom na jeho vzťah k sťažovateľovi, jeho zástupcovi, k zamestnancovi obce Matúškovo, proti ktorému sťažnosť smeruje, alebo k predmetu sťažnosti.
35.	Prešetrovaním sťažnosti sa zisťuje skutočný stav veci a jeho súlad alebo rozpor so všeobecne záväznými právnymi predpismi a s vnútornými predpismi, ako aj príčiny vzniku zistených nedostatkov a ich následky.
36.	Pri prešetrovaní sťažnosti sa vychádza z jej predmetu, bez ohľadu na sťažovateľa a toho, proti komu sťažnosť smeruje, ako aj na to, ako ju sťažovateľ označil. Ak je podľa obsahu iba časť podania sťažnosťou, prešetrí sa iba v tomto rozsahu. Ak sa sťažnosť skladá z viacerých samostatných bodov, prešetruje sa každý z nich. Ak nemožno sťažnosť alebo jej časť prešetriť, obec Matúškovo to uvedie v zápisnici o prešetrení sťažnosti a oznámi sťažovateľovi.
37.	Sťažnosť je prešetrená prerokovaním zápisnice o prešetrení sťažnosti. Obec Matúškovo vyhotoví zápisnicu o prešetrení sťažnosti, ktorá obsahuje náležitosti podľa § 19 zákona o sťažnostiach.
38.	Sťažnosť je vybavená odoslaním písomného oznámenia výsledku jej prešetrenia sťažovateľovi. V oznámení sa uvedie, či je sťažnosť opodstatnená alebo neopodstatnená. Oznámenie musí obsahovať odôvodnenie výsledku prešetrenia sťažnosti, ktoré vychádza zo zápisnice. Ak je sťažnosť opodstatnená, v oznámení sa uvedie, že orgánu verejnej správy, v ktorom sa sťažnosť prešetrovala, boli uložené povinnosti podľa § 19 ods. 1 písm. i). Ak má sťažnosť viacero častí, musí písomné oznámenie obsahovať výsledok prešetrenia každej z nich. Ak je podanie sťažnosťou iba v časti, výsledok prešetrenia sa písomne oznamuje iba k tejto časti.
39.	Písomnosti súvisiace s vybavovaním sťažnosti, ktorú podalo viac sťažovateľov spoločne a nie je v nej určené komu z nich sa majú doručovať, obec Matúškovo zašle sťažovateľovi, ktorý je uvedený ako prvý.
40.	Lehota na vybavenie sťažnosti je najviac 60 pracovných dní. Ak je sťažnosť náročná na prešetrenie, môže starosta obce Matúškovo lehotu predĺžiť pred jej uplynutím o 30 pracovných dní. Obec Matúškovo oznámi predĺženie lehoty sťažovateľovi bezodkladne, písomne, s uvedením dôvodu. Lehota na vybavenie sťažnosti začína plynúť prvým pracovným dňom nasledujúcim po dni jej doručenia obci Matúškovo. V čase od odoslania výzvy na poskytnutie spolupráce sťažovateľovi do jej poskytnutia lehota na vybavenie sťažnosti neplynie.
41.	Informácie, ktoré obsahuje dokumentácia súvisiaca s vybavovaním sťažnosti, sa nesprístupňujú. 
42.	Obec  Matúškovo vedie centrálnu evidenciu sťažností oddelene od evidencie ostatných písomností. Evidencia obsahuje najmä:
a)	dátum doručenia a dátum zapísania sťažnosti, opakovanej sťažnosti a ďalšej opakovanej sťažnosti,
b) 	údaje podľa § 5 ods. 2 zákona o sťažnostiach, 
c) 	predmet sťažnosti, 
d) 	dátum pridelenia sťažnosti na prešetrenie a komu bola pridelená, 
e) 	výsledok prešetrenia sťažnosti, 
f) 	prijaté opatrenia a termíny ich splnenia, 
g) 	dátum vybavenia sťažnosti, opakovanej sťažnosti alebo odloženia ďalšej opakovanej sťažnosti, 
h)	výsledok prekontrolovania predchádzajúcej sťažnosti alebo prešetrenia opakovanej sťažnosti, 
i) 	dátum postúpenia sťažnosti orgánu príslušnému na jej vybavenie, 
j) 	dôvody, pre ktoré obec .. sťažnosť odložila, 
k) 	poznámku.
Opakovaná sťažnosť a ďalšia opakovaná sťažnosť sa eviduje v roku, v ktorom bola doručená. V poznámke sa uvedie číslo sťažnosti, s ktorou súvisí.
43.	Obec Matúškovo, na požiadanie Úradu vlády Slovenskej republiky predkladá ročnú správu o vybavovaní sťažností.
44.	Poslanec obecného zastupiteľstva obce Matúškovo je oprávnený zúčastňovať sa na vybavovaní sťažností, ktoré uskutočňujú orgány obce Matúškovo.

Článok 5
Opakovaná sťažnosť a ďalšia opakovaná sťažnosť

45.	Opakovaná sťažnosť a ďalšia opakovaná sťažnosť je sťažnosť toho istého sťažovateľa, v tej istej veci, ak v nej neuvádza nové skutočnosti. ObecMatúškovo prekontroluje správnosť vybavenia predchádzajúcej sťažnosti, o čom vyhotoví záznam. Ak bola predchádzajúca sťažnosť vybavená správne, obec Matúškovo túto skutočnosť oznámi sťažovateľovi s odôvodnením a poučením, že ďalšie opakované sťažnosti odloží. Ak sa prekontrolovaním vybavenia predchádzajúcej sťažnosti zistí, že nebola vybavená správne, obec Matúškovo opakovanú sťažnosť prešetrí a vybaví. Na prešetrenie a vybavenie opakovanej sťažnosti vrátane lehôt sa vzťahujú ustanovenia o prešetrení a vybavení sťažnosti.
46.	Ďalšia opakovaná sťažnosť sa odloží.
47.	Sťažnosť iného sťažovateľa v tej istej veci, ktorú obec Matúškovo už vybavila, sa neprešetruje. Výsledok jej prešetrenia sa oznámi sťažovateľovi.
48.	Lehota na vybavenie opakovanej sťažnosti je najviac 60 pracovných dní. Ak je sťažnosť náročná na prešetrenie, môže starosta obce Matúškovo lehotu predĺžiť pred jej uplynutím o 30 pracovných dní.

Článok 6
Sťažnosť proti vybavovaniu sťažnosti a sťažnosť proti odloženiu sťažnosti

49.	Sťažnosť, v ktorej sťažovateľ vyjadruje nesúhlas s vybavovaním alebo odložením svojej predchádzajúcej sťažnosti je novou sťažnosťou proti postupu obce Matúškovo pri vybavovaní sťažnosti alebo pri odložení sťažnosti. 
50.	Sťažnosť proti postupu obce Matúškovo pri vybavovaní sťažnosti nie je opakovanou sťažnosťou, a to ani vtedy, ak v nej sťažovateľ opakuje skutočnosti z predchádzajúcej sťažnosti.
51.	Lehota na vybavenie sťažnosti proti vybavovaniu sťažnosti a sťažnosti proti odloženiu sťažnosti je najviac 60 pracovných dní. Ak je sťažnosť náročná na prešetrenie, môže starosta obce Matúškovo lehotu predĺžiť pred jej uplynutím o 30 pracovných dní.

Článok 7
Kontrola vybavovania sťažností

52.	Kontrolu vybavovania sťažností vykonáva hlavný kontrolór obce Matúškovo.
53.	Hlavný kontrolór obce Matúškovo predkladá raz ročne obecnému zastupiteľstvu obce Matúškovo správu o vybavovaní sťažností. 

Článok 8
Záverečné ustanovenia  

54.	Vo veciach neupravených touto smernicou platia príslušné ustanovenia zákona NR SR č. 9/2010 Z. z. o sťažnostiach, zákona SNR č. 369/1990 Zb. o obecnom zriadení v znení neskorších predpisov a ďalších právnych predpisov.
55.	Táto smernica bola schválená uznesením Obecného zastupiteľstva obce Matúškovo 
č.274/2010,  dňa 30.09.2010..............
56.	Táto smernica nadobúda účinnosť  15.dňom odo dňa vyvesenia na úradnej tabuli obce. 

                                     
                                                                                                   Ing.Marta Mészárosová 
                                                                                                        starosta obce 

Obecné zastupiteľstvo  obce Matúškovo a starosta obce Matúškovo, na základe ustanovení § 2 ods. 1 písm. b), § 11 ods. 1 a § 26 ods. 3 zákona NR SR č. 9/2010 Z. z. o sťažnostiach (ďalej len „zákon o sťažnostiach“) a § 11 ods. 4 a § 13 ods. 5 zákona SNR č. 369/1990 Zb. o obecnom zriadení v znení neskorších predpisov, 

vydávajú  pre obec Matúškovo túto

 Smernicu o postupe pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti.

Návrh  Smernice o postupe pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti vyvesený na úradnej tabuli v obci Matúškovo dňa: 16.09.2010

Smernice o postupe pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti schválená Obecným zastupiteľstvom dňa:30.09.2010

Smernice o postupe pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti vyvesená na úradnej tabuli v obci Matúškovo dňa: 01.10.2010.

Smernice o postupe pri podávaní, prijímaní, evidovaní, prešetrovaní a písomnom oznámení výsledku prešetrenia sťažnosti alebo prekontrolovania sťažnosti nadobúda účinnosť dňa:18.10.2010